Diari Oficial de la Generalitat Valenciana


Sumari del DOGV 6388, del 02-11-2010 (2010/11333)

RESOLUCIÓ d'11 d'octubre de 2010, de la consellera de Turisme i presidenta de l'Agència Valenciana del Turisme per la qual es concedeixen les ajudes en matèria de turisme, convocades per la Resolució d'11 de febrer de 2010.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6388

Data del DOGV
:   02-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11009


Data del document
:   11-10-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ d'11 d'octubre de 2010, de la consellera de Turisme i presidenta de l'Agència Valenciana del Turisme per la qual es concedeixen les ajudes en matèria de turisme, convocades per la Resolució d'11 de febrer de 2010. [2010/11004]
Antecedents de fet
Primer. Per la Resolució d'11 de febrer de 2010 (DOCV núm. 6210, de 19.02.2010) de la consellera de Turisme, com a presidenta de l'Agència Valenciana del Turisme, es van convocar les ajudes de l'Agència per a l'any 2010, en el marc del pla de competitivitat del sector turístic 2009-2011.
Segon. Dins del termini establit a l'efecte es van presentar les sol·licituds d'ajuda, les quals han determinat la instrucció dels expedients respectius amb l'emissió dels informes tècnics corresponents, posteriorment, totes estes actuacions han sigut elevades a la comissió avaluadora d'ajudes, prevista en l'article 10 de l'esmentada resolució de convocatòria.
Tercer. De conformitat amb el que establix l'esmentat precepte, la comissió avaluadora d'ajudes en la sessió de 7 d'octubre de 2010, segons la documentació aportada per les empreses sol·licitants, dels criteris establits i els informes tècnics emesos, va acordar informar favorablement la concessió d'ajudes a les empreses que figuren en els annexos d'esta resolució, de la mateixa manera va assumir la proposta la secretària autonòmica de Turisme i directora de l'Agència Valenciana del Turisme i va referendar els acords adoptats a este efecte per l'esmentada comissió.
Al respecte, per tal d'una major redistribució de la dotació pressupostària disponible, segons el que preveu l'article 14.7 de la resolució de convocatòria, la comissió avaluadora d'ajudes ha acordat, en conseqüència amb els criteris establits en les sessions precedents que, en el programa d'ajudes 3.2.1, es prenguen en consideració els expedients amb una puntuació igual o superior a 5, sent per al programa 5.1.1, la puntuació a partir de 3,5 (inclós).
Respecte a la puntuació dels expedients pendents dels programes d'ajudes 3.1.1, 3.3.1, 7.1.1 i 7.3.1, seguint els mateixos criteris adoptats en les sessions anteriors, i en compliment de les directrius establides en l'exposició de motius de la resolució de convocatòria, de «?recolzar de forma decidida les mesures i les actuacions que incentiven l'estalvi energètic i la sostenibilitat mediambiental, el suport a la qualitat total i a la implantació i el desplegament de tecnologies de la informació i comunicació, així com la millora en l'accessibilitat de l'oferta turística», referència que és una plasmació concreta del que s'assenyala en el marc que constituïx el Pla de Competitivitat del Sector Turístic 2009-2011, el Pla de Turisme Accessible de la Conselleria de Turisme, i en les Metes i Propostes de l'Estratègia Territorial de la Comunitat Valenciana per al Sector Turístic, d'acord amb els eixos i temes que es consideren prioritaris pel Fons Europeu de Desenvolupament Regional (FEDER) ressenyats en l'article 4.2 de la convocatòria, la comissió ha acordat informar tots els expedients favorables relatius als dits programes d'ajudes.
De la mateixa manera, es mantenen els límits acordats per la comissió en la sessió de 10 de juny del 2010, segons el detall següent:
Inversions en unitats d'allotjament turístic, restaurants, i resta d'empreses turístiques com ara agències de viatges, oferta complementària, etc., no incloses en els apartats següents: 30.000 euros.
Inversions en allotjament turístic rural a l'interior: 60.000 euros.
Inversions en establiments hotelers, blocs d'apartaments i campaments de turisme: 150.000 euros.
Així mateix, i d'acord el que es va adoptar en les anteriors sessions, la comissió avaluadora d'ajudes ha acordat modular per trams el percentatge d'ajuda, en funció de la puntuació obtinguda en cada expedient i segons el percentatge màxim d'ajuda (50%) establit per a cada programa.
Finalment, recollint el que s'havia acordat en la sessió anterior en relació amb el Programa 3.2.2, Suport a Millores en les Condicions i Servicis de l'Oferta Turística Complementària a la Comunitat Valenciana, la comissió avaluadora ha decidit aplicar els criteris d'elegibilitat d'inversions així com el pressupost destinat a estos projectes, d'acord amb el que s'havia efectuat en els exercicis anteriors per la Direcció General de Turisme d'Interior, òrgan administratiu que gestionava estes ajudes i, a la vista de tot això, ha acordat informar tots els expedients favorablement d'este programa.
Quart. Abans de dictar-se esta resolució de concessió d'ajuda, s'ha obtingut de cada sol·licitant una declaració relativa a les altres ajudes de minimis i a les ajudes relacionades amb esta ajuda que haja rebut durant l'exercici fiscal en curs, i s'ha comprovat que esta ajuda no situa l'import total de les ajudes percebudes pel sol·licitant durant el període de l'1 de gener de 2008 al 31 de desembre de 2010 per damunt del sostre dels 500.000 euros, en compliment del que establix la secció 4.2.2, lletra g), de la Comunicació de la Comissió de 17 de desembre de 2008 sobre el Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DOUE de 22.01.2009, 2009/C 16/01).
Cinqué. Es fa constar que estes ajudes estan cofinançades pel Fons Europeu de Desenvolupament Regional (FEDER), segons els percentatges màxims de cofinançament establit per la Decisió C(2009) 10741, adoptada per la Comissió Europea en data 16 de desembre de 2009, per la qual es modifica la Decisió C(2007) 5929.
Sisé. S'han observat errades materials en la resolució de la consellera de Turisme, com a presidenta de l'Agència Valenciana del Turisme, de 13 de juliol de 2010 (DOCV núm. 6315, de 21.07.2010) en l'annex VI: Favorable Empreses, Programa 3.1.1. Així, en l'expedient tRA-188/10, es va concedir, a Julia García Sainz, una subvenció per un import de 56,84 euros, resultant d'aplicar el percentatge d'ajuda (30%) a l'erroni cost elegible de 189,45 euros. No obstant això, el cost elegible hauria de ser de 18.945,00 euros, que en aplicar-li el dit percentatge, resulta un import d'ajuda de 5.683,50 euros (la qual cosa suposa un increment de 5.626,66 euros). En el mateix annex, en els expedients tHB-125/10 I tHB-128/10, ambdós del sol·licitant Hoteles Devesa, SA, els resums del projecte del qual diuen: «Instal·lació de sistema wifi a l'hotel?» haurien de dir: «Instal·lació de centraleta telefònica amb sistema de comunicació de dades i veu sense cables (wifi) a l'hotel?».
Fonaments de dret
Primer. La competència per a resoldre la té la consellera de Turisme, com a presidenta de l'Agència Valenciana del Turisme, de conformitat amb el que establix l'article 5, apartat 2, lletra k), del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme.
Segon. Les sol·licituds o projectes que s'assenyalen en els annexos d'esta resolució s'ajusten, en els extrems que si fa el cas es detallen, als plans i programes d'actuació de l'Agència Valenciana del Turisme per a l'any 2010, per la qual cosa les inversions corresponents es consideren incentivables.
Tercer. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, i s'hi especificaran les persones o altres circumstàncies personals que individualitzen els efectes de l'acte per a cada interessat.
Quart. L'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, en el qual s'establix que les administracions públiques podran rectificar, en qualsevol moment, d'ofici o a instància dels interessats, les errades materials, de fet o aritmètics existents en els seus actes.
D'acord amb el que preveu la Llei 38/2003, de 17 de novembre, General de Subvencions, així com en el seu Reglament, aprovat pel Reial Decret 887/2006, de 21 de juliol, el Decret 9/2000, de 25 de gener, del Govern Valencià, sobre la concessió d'ajudes en matèria de turisme, l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència 
\* \* \* \* \*
Valenciana del Turisme, i la Resolució d'11 de febrer de 2010, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2010, en el marc del Pla de Competitivitat del Sector Turístic 2009-2011, vistos els antecedents de fet i fonaments de dret assenyalats i de conformitat amb la proposta de resolució formulada per la secretària autonòmica de Turisme i directora de l'Agència Valenciana del Turisme, resolc:
Primer
Concedir les subvencions a favor dels beneficiaris que s'assenyalen en els annexos adjunts a esta resolució (annexos on es detallen, entre altres termes, el número d'expedient, la descripció del projecte, el cost elegible i l'import de l'ajuda), amb càrrec al capítol i subprograma pressupostaris que s'indiquen a continuació:
Segundo. Obligacions dels beneficiaris
a) L'efectivitat d'estes subvencions, en funció del tipus d'inversió a realitzar segons els casos, queda subordinada al compliment de les obligacions establides en la Resolució d'11 de febrer de 2010, abans esmentada, i la resta de la normativa que li siga d'aplicació.
b) En tota actuació que siga beneficiària d'ajuda haurà de figurar de forma visible i preferent el logotip de l'Agència Valenciana del Turisme, junt amb el logotip i lema del Fons Europeu de Desenvolupament Regional (FEDER), amb la indicació que l'actuació està cofinançada per este fons europeu i hi figurarà la llegenda «Una manera de fer Europa». En el cas que algun beneficiari no disposara dels dits logotips, li seran facilitats des de l'Agència Valenciana del Turisme.
c) L'efectivitat de les ajudes estarà subordinada al compliment de les obligacions derivades de la política mediambiental de la Unió Europea.
d) Les inversions incentivades amb càrrec al capítol VII quedaran afectes i vinculades a la finalitat descrita en la sol·licitud d'ajuda, durant un període de cinc anys, una vegada completada la totalitat de la inversió, sense que durant este període puga modificar-se eixa finalitat sense autorització de l'Agència Valenciana del Turisme. En cas contrari, l'òrgan competent per a la concessió de les ajudes incoarà l'expedient corresponent que podrà finalitzar, si fa el cas, amb la revocació de la subvenció i l'obligació de reintegrar les ajudes percebudes, amb els corresponents interessos. En la tramitació del procediment de revocació es garantirà, en tot cas el dret d'audiència de l'interessat.
e) En el cas que la inversió incentivada implique realització d'obres, i una vegada aportada la seua sol·licitud, s'haurà d'aportar a més la llicència d'obres corresponent als projectes subvencionats.
Tercer. Justificació de les despeses
a) La justificació de les subvencions, en funció del tipus d'inversió a realitzar segons els casos, queda subordinada al compliment d'allò que s'ha establit respecte a la justificació de despeses en la Resolució d'11 de febrer de 2010, abans esmentada, i la resta de la normativa que li siga d'aplicació.
b) La inversió objecte de subvenció haurà d'estar finalitzada i haurà de justificar-se en la seua totalitat abans de la data límit de justificació assenyalada per a cada expedient en els annexos adjunts.
A més d'aportar la documentació exigida per a cada concret programa, la justificació d'haver sigut executada la inversió incentivable es farà per mitjà de la presentació del compte justificatiu, el qual haurà d'anar acompanyat de la documentació original probatòria tant de la despesa com del pagament efectuat, corresponents al cost elegible. A este efecte s'haurà d'omplir l'imprés normalitzat de compte justificatiu disponible en l'adreça d'Internet següent: . En el cas que la despesa i el pagament justificat siga per un import inferior al cost elegible, s'aplicarà el percentatge de subvenció concedit sobre tal import inferior per a calcular la subvenció a lliurar.
Quart. Pagament de les ajudes
a) L'Agència Valenciana del Turisme procedirà al pagament de l'ajuda una vegada el beneficiari haja executat el projecte, i sempre que haja complit les obligacions exigibles.
b) En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme mitjançant aval bancari l'import total subvencionat, el qual quedarà subjecte a l'exercici d'esta opció. L'aval podrà executar-se en el cas que arribat el moment de l'opció, el beneficiari no acredite haver-la exercida dins del termini que s'assenyale en la resolució d'atorgament de l'ajuda.
Cinqué. Minoració, revocació i reintegrament de les ajudes
a) L'alteració d'alguna de les característiques del projecte o activitat aprovats, l'incompliment de les condicions i els terminis establits en la resolució, la nul·la execució o l'execució parcial de l'actuació, la falta o incompleta justificació de les despeses efectivament realitzades, la concessió després de la presentació de la sol·licitud d'altres ajudes que, en el seu conjunt, excedisquen dels límits establits o la concurrència d'alguna de les causes previstes en l'article 37 de la Llei 38/2003, General de Subvencions, podrà donar lloc a la revocació, minoració parcial o total de la subvenció concedida, després de la incoació del procediment oportú.
b) A través d'actuacions de verificació, l'Agència Valenciana del Turisme podrà, en tot moment, comprovar, pels seus propis mitjans o per professionals externs, l'adequada aplicació de les ajudes, mitjançant inspeccions de comprovació o per mitjà de sol·licitud d'informació aclaridora, i garantirà, en tot cas, el dret d'audiència de l'interessat, sense perjuí de les actuacions inspectores que es puguen iniciar a instàncies de la Intervenció General o altres organismes competents.
c) En el cas del Programa 321, suport als projectes d'interés singular que enfortisquen l'oferta turística valenciana, la no obtenció de l'alta de l'establiment referit en el Registre General d'Empreses, Establiments i Professions Turístiques de la Comunitat Valenciana, en el termini d'un any comptat des de l'efectiva liquidació de l'ajuda corresponent a l'única/última fase en què s'execute el projecte, podrà ser causa suficient per a l'inici d'un procediment de revocació i reintegrament, en la tramitació del qual es garantirà, en tot cas, el dret d'audiència de l'interessat.
Sisé. Marc temporal comunitari
Estes ajudes s'acullen al que disposa la Decisió de la Comissió Europea C (2009) 4558, de 8 de juny, relativa a l'ajuda número N 307/2009-Espanya, Règim temporal d'ajuda per a concedir quantitats limitades d'ajuda compatible, la qual autoritza l'aplicació per a l'Estat espanyol del Marc Temporal Comunitari aplicable a les mesures d'ajuda per a facilitar l'accés al finançament en l'actual context de crisi econòmica i financera (segons la Comunicació de la Comissió Europea 2009/C 16/01, DOUE 22/01/2009).
S'informa al beneficiari de l'ajuda, en compliment del que establix l'article 7 del Reglament (CE) 438/2001, que han de conservar-se, durant el període dels tres anys següents al pagament del saldo del programa per part de la Comissió Europea, els justificants relatius a les despeses indicades en el punt 6 de l'article 38 del Reglament (CE) 1260/99.
Seté. Esmena d'errades
S'esmenen les errades materials de la resolució de la consellera de Turisme, com a presidenta de l'Agència Valenciana del Turisme, de 13 de juliol de 2010 (DOCV núm. 6315 de 21-07-2010) que figuren en l'annex VI: Favorable Empreses, Programa 3.1.1., en el sentit que ha de figurar com a cost elegible la xifra de 18.945,00 euros i, en conseqüència, l'ajuda deu és de 5.683,50 euros, en l'expedient tRA-188/10, de la sol·licitant Julia García Sainz,. Igualment es rectifiquen les errades materials dels expedients tHB-125/10 i tHB-128/10, ambdós del sol·licitant Hotels Devesa, SA, el resum del projecte del qual ha de dir: «Instal·lació de centraleta telefònica amb sistema de comunicació de dades i veu sense cables (wifi) a l'Hotel?».
Huité. Publicació en el Diari Oficial de la Comunitat Valenciana
La Llei 30/1992, de Règim Jurídic de les Administracions Públiques i del Procediment Administratiu Comú, contempla, en l'article 60, la possibilitat que els actes administratius siguen objecte de publicació «?quan així ho establisquen les normes reguladores de cada procediment o quan ho aconsellen raons d'interés públic apreciades per l'òrgan competent». De conformitat amb el que assenyala este precepte, la Resolució d'11 de febrer de 2010, de convocatòria d'ajudes (publicada en el DOCV de 19.02.2010), preveu, en l'article 12, apartat 1, paràgraf segon, que «?quan el nombre elevat de beneficiaris així ho aconselle, la notificació podrà ser substituïda per la publicació de les ajudes concedides en el Diari Oficial de la Comunitat Valenciana». Precisament, atés l'elevat nombre de persones interessades, i de conformitat amb la indicació que a l'efecte formula la Comissió Avaluadora d'Ajudes i la proposta de la secretària autonòmica de Turisme i directora de l'Agència Valenciana del Turisme, és procedent la publicació en el Diari Oficial de la Comunitat Valenciana d'esta resolució de concessió d'ajudes en matèria de turisme.
Nové. Recursos
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la seua publicació en el Diari Oficial de la Comunitat Valenciana i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptador des de l'endemà de la seua publicació en el Diari Oficial de la Comunitat Valenciana, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 11 d'octubre de 2010.- La consellera de Turisme i presidenta de l'Agència Valenciana del Turisme: Belén Juste Picón.
Annex
